ຜູ້ສະໝັກ ປະທານາທິບໍດີ ສຫລ ໃຫ້ຄວາມເຫັນ ກ່ຽວກັບ ແຜນການເນລະເທດ
ທ່ານນາງ Hillary Clinton ກ່າວວ່າ ທ່ານນາງມີຄວາມເປັນຫ່ວງ ຢ່າງແທ້ຈິງ​ ກ່ຽວກັບແຜນການ ຈະເນລະເທດ ພວກເຂົ້າເມືອງຜິດກົດໝາຍ.
ບັນດາຜູ້ສະໝັກເປັນປະທານາທິບໍດີ ຕ່າງກໍໄດ້ພາກັນສະແດງ ປະຕິກິລິຍາ ຕໍ່ລາຍງານຂ່າວ ທີ່ວ່າ ສະຫະລັດອາດຈະເລີ້ມເນ ລະເທດບັນດາຄອບຄົວ ທີ່ເຂົ້າມາໃນສະຫະລັດຢ່າງແບບຜິດ ກົດໝາຍ ພາຍໃນຕົ້ນເດືອນມັງກອນນີ້ ຜູ້ສະໝັກ ທີ່ມີຄະແນນສຽງນຳໜ້າຂອງພັກເດໂມແຄຣັດພ້ອມ ທັງເຄີຍເປັນອະດີດ ລັດຖະມົນຕີກະຊວງການຕ່າງປະເທດມາ ກ່ອນ ທ່ານນາງ Hillary Clinton ກ່າວວ່າ ທ່ານນາງມີຄວາມ ເປັນຫ່ວງຢ່າງແທ້ຈິງ ກ່ຽວກັບລາຍງານຂ່າວທີ່ວ່າ ກະຊວງຮັກ ສາຄວາມປອດໄພພາຍໃນຂອງສະຫະລັດ ອາດຈະເລີ້ມການເນລະເທດຂະໜາດໃຫຍ່ ເທື່ອທຳອິດ ເພື່ອສົ່ງພວກຄົນເຂົ້າເມືອງຜິດກົດໝາຍ ກັບຄືນປະເທດ ຄະນະໂຄສະນາ ຫາສຽງຂອງທ່ານນາງ Clinton ກ່າວໃນວັນພະຫັດວານນີ້ວ່າ ທ່ານນາງເຊື່ອວ່າມັນເປັນ ສິ່ງສຳຄັນ ທີ່ທຸກໆຄົນຈະໄດ້ມີໂອກາດ ເພື່ອໃຫ້ການຊີ້ແຈງ ແບບຍຸຕິທຳ ແລະໂດຍເຕັມ ແລະປະເທດຂອງພວກເຮົາໃຫ້ບ່ອນພັກພາແກ່ພວກທີ່ມີຄວາມຈຳເປັນ ສ່ວນຄູ່ແຂ່ງ ຂອງທ່ານນາງ Clinton ໃນພັກເດໂມແຄຣັດ ສະມາຊິກສະພາສູງ Bernie Sanders ກ່າວໃນວັນພະຫັດວານນີ້ວ່າ ທ່ານຮູ້ສຶກລົບກວນຈິດໃຈຫຼາຍ ກ່ຽວກັບລາຍ ງານນີ້ ຢູ່ໃນຖະແຫລງການ ສະມາຊິກສະພາສູງທ່ານນີ້ິ້ກ່າວວ່າ ປະເທດຂອງພວກເຮົາແມ່ນເຄີຍເປັນແສງໄຟແຫ່ງຄວາມຫວັງສະເໝີມາສຳລັບພວກອົບພະຍົບຫລືພວກທີ່ຖືກ ກົດຂີ່ ພວກເຮົາຈຳເປັນ ຕ້ອງໄດ້ເອົາບາດກ້າວ ເພື່ອຄຸ້ມຄອງພວກເດັກນ້ອຍ ແລະຄອບ ຄົວທີ່ຊອກສະແຫວງຫາບ່ອນຫລົບລີ້ຢູ່ນີ້ ບໍ່ແມ່ນໄລ່ພວກເຂົາໜີ ຜູ້ສະໝັກທີ່ມີຄະແນນສຽງນຳໜ້າຂອງພັກຣີພັບບລີກັນ ມະຫາເສດຖີພັນລ້ານອະສັງຫາ ຣິມມະຊັບແລະດາລາລາຍການໂທລະພາບຄົນຈິງທ່ານ Donald Trump ໄດ້ອ້າງເອົາ ຜົນງານກ່ຽວກັບຂ່າວດັ່ງກ່າວໂດຍໄດ້ສະແດງຄວາມເຫັນຜ່ານທາງ Tweeter ວ່າ ແຜນ ການເນລະເທດນີ້ ໄດ້ມີການພິຈາລະນາ ກໍຍ້ອນ ທ່ານກົດດັນໃຫ້ລັດຖະບານ ເຮັດແລະ ເວົ້າວ່າ ມັນເຖິງເວລາແລ້ວ